Мовсур Ибраһимов

Мовсур Муслиевич Ибраһимов (1958 елның 5 феврале, Марзой-Мохк, Ведено районы, Чечен-Ингуш АССР, РСФСР, ССРБ) — Россия галиме, тарих фәннәре докторы, Чечен Республикасы Фәннәр академиясе әгъза-корреспонденты, Чечен Республикасының Атказанган фән эшлеклесе, Россия Федерациясенең югары һөнәри белем бирү мактаулы хезмәткәре.

 Тормыш юлы 
4 сыйныфка кадәр туган авылы Марзой-Мохкта укый. Ведено авылындагы 8 нче номерлы мәктәп-интернатта 8 сыйныф тәмамлый. Шул ук авылда 2 нче урта мәктәпне тәмамлый. Аннан армиядә хезмәт итә. 1979 елдан 1984 елга кадәр Чечен-Ингуш дәүләт университетының филология бүлегендә белем ала. Уку елларында факультетның комсомол оешмасы секретаре булып эшли.

Университетны тәмамлаганнан соң, Чечен-Ингуш дәүләт педагогика институтында укытучы булып эшли. Бер үк вакытта институтның комсомол комитеты секретаре вазыйфаларын да башкара. Педагогика университетында эзлекле рәвештә Чечен-Ингуш дәүләт педагогия институтының ассистенты, өлкән укытучы, аннары тарих кафедрасы доценты вазыйфаларын башкара. 1986 елда аспирантурага укырга керә. 1989 елда Ленинград дәүләт университетында кандидатлык диссертациясен яклый.

1995—1999 елларда Чечен-Ингуш дәүләт педагогия институтының тарих кафедрасы мөдире була. 1999 елда Мәскәү дәүләт педагогика университетында «Бөек Ватан сугышы елларында хакимият һәм җәмгыять (Төньяк Кавказның милли республикалары мисалында)» темасына докторлык диссертациясе яклый. 2000 елда аңа профессор исеме бирелә.

Төрле югары уку йортлары, вузара һәм халыкара конференцияләрдә катнаша. Кайбер китаплар һәм монографияләр авторы. Чечня тарихы буенча ике томлык басмасы җитәкчесе. 2004 елның 20 маеннан алып 2007 елның 9 ноябренә кадәр Чечен Республикасының милли сәясәт, матбугат һәм мәгълүмат министры була . Чечен дәүләт университетының Россия тарихы кафедрасы мөдире, Х.И. Ибраһимов исемендәге Россия Фәннәр академиясе Комплекслы фәнни-тикшеренү институтының баш фәнни хезмәткәре, Чечен дәүләт педагогика институтының Ватан тарихы кафедрасы профессоры, Кунта-Хаҗи Кишиева исемендәге Ислам дәүләт университеты профессоры.

 Бүләкләр һәм мактаулы исемнәр 

 «Хезмәт батырлыгы өчен» медале (1986);
 Михаил Лермонтов медале;
 «Бөек Пётрның мактаулы билгесе»;
 Россия Федерациясенең югары һөнәри белем бирү мактаулы хезмәткәре;
 Чечен Республикасының атказанган фән эшлеклесе (2005).

 Библиография 

 Хатуев И. З., Ибрагимов М. М. Вклад чеченского народа в победу над фашизмом в годы Великой Отечественной войны 1941—1945 гг.. — Гр.: ФГУП «ИПК Грозненский рабочий», 2015. — 414 с. — ISBN 9785431401633.
 Ибрагимов М. М. Чечня: через круги ада: переселения и депортации чеченского народа. — М.: Аквариус, 2003. — 112 с.
 Хатуев И. З., Ибрагимов М. М. Чеченская Республика в период Великой Отечественной войны. — М.: Издательский центр «Эль-Фа», 2007. — 315 с.
 Ибрагимов М. М. Народы Северного Кавказа в период Великой Отечественной войны 1941—1945 гг.. — М.: Прометей, 1997.
 Ибрагимов М. М. Власть и общество в годы Великой Отечественной войны (на примере национальных республик Северного Кавказа). — М.: Прометей, 1998.
 «Правда об участии народов Чеченской Республики в Великой Отечественной войне».
 Гапуров Ш. А., Ахмадов Ш. Б., Багаев М. Х., Хасбулатов А. И. История Чечни с древнейших времён до наших дней / Руководитель Ибрагимов М. М.. — Гр.: ГУП «Книжное издательство», 2008. — Т. 1. — 827 с. — ISBN 978-5-98896-103-1.

 Искәрмәләр 

 Сылтамалар 



Төркем:Русиянең шәрәфле югары һөнәри белем бирү хезмәткәрләре
Төркем:Тарих фәннәре докторлары
Төркем:Әлифба буенча шәхесләр
Төркем:Википедия:Замандашлар биографиясе
Төркем:1958 елда туганнар
Төркем:5 февраль көнне туганнар
Төркем:Чечен университетын тәмамлаучылар